**Nekilnojamojo kultūros paveldo vertinimo tarybos (III) 2023-05-22 nuotolinis posėdis**

2023 m. gegužės 22 d. 9 val. vyks nuotolinis Kultūros paveldo departamento prie Kultūros ministerijos trečiosios nekilnojamojo kultūros paveldo vertinimo tarybos posėdis.

Planuojama svarstyti:

**1. Nekilnojamojo kultūros paveldo vertinimo tarybos akto projektas dėl apsaugos Inžinieriaus Jono Andriūno namui (48231), Kauno m. sav., Kauno m., Parodos g. 24, suteikimo (dėl reikšmingumo lygmens nustatymo).**

Akto projekto rengėjas – Kultūros paveldo centras.

Svarstymo pagrindas – gautas nekilnojamojo kultūros paveldo vertinimo tarybos akto projektas, parengtas remiantis fotofiksacija, vizualiniais tyrimais, archyvine ir ikonografine medžiaga, kuriuo siūloma suteikti apsaugą Inžinieriaus Jono Andriūno namui (48231), Kauno m. sav., Kauno m., Parodos g. 24, nustatyti vertingąsias savybes, vertingųjų savybių pobūdžius, vietinį reikšmingumo lygmenį, apibrėžti teritorijos ribas, sutapdinant su gretimų žemės sklypų ribomis.

Apskaitos dokumentacijos parengimas įtrauktas į Kultūros paveldo departamento prie Kultūros ministerijos 2023-01-17 direktoriaus įsakymu Nr. Į-18 patvirtintą Kultūros paveldo centro 2023 m. kultūros vertybių apskaitos dokumentų projektų rengimo planą.

**2. Nekilnojamojo kultūros paveldo vertinimo tarybos akto projektas dėl Kauno tvirtovės Žemųjų Šančių karinio miestelio pietinės dalies pastatų komplekso (u. k. 26902), Kauno m. sav., Kauno m., A. Juozapavičiaus pr., duomenų Kultūros vertybių registre tikslinimo ir apsaugos suteikimo į kompleksą įeinančioms kompleksinėms dalims (tęstinis svarstymas).**

Statusas – valstybės saugomas.

Akto projekto rengėjas – Kultūros paveldo centras.

Svarstymo motyvas – gautas pagal Trečiosios nekilnojamojo kultūros paveldo vertinimo tarybos pastabas patikslintas nekilnojamojo kultūros paveldo vertinimo tarybos akto projektas, kuriuo siūloma patikslinti Kauno tvirtovės Žemųjų Šančių karinio miestelio pietinės dalies pastatų komplekso (u. k. 26902) duomenis Kultūros vertybių registre, į kompleksą įtraukiant 50 kompleksinių dalių, iš jų 47-ioms suteikiant apsaugą ir tris registrinius objektus įtraukiant į komplekso sudėtį (jų vertingosios savybės netikslinamos), nustatant kompleksui ir kompleksinėms dalims vertingąsias savybes, vertingųjų savybių pobūdžius, reikšmingumo lygmenis, apibrėžiant teritorijos bei vizualinės apsaugos pozonio ribas. Taip pat siūloma patikslinti kultūros vertybės (u. k. 26902) pavadinimą iš „Kauno pirmasis karinis miestelis, vad. Žemųjų Šančių kareivinėmis“ į „Kauno tvirtovės Žemųjų Šančių karinio miestelio pietinės dalies pastatų kompleksas“.

Apskaitos dokumentacijos parengimas įtrauktas į Kultūros paveldo departamento prie Kultūros ministerijos 2020-01-17 direktoriaus įsakymu Nr. Į-17 patvirtintą Kultūros paveldo centro 2020 metų kultūros vertybių apskaitos dokumentų projektų rengimo planą.